พระเจ้าราชวรวงศ์เธอ กรมหมื่นอมเรศรัศมี

พระเจ้าราชวรวงศ์เธอ กรมหมื่นอมเรศรัศมี พระนามเดิม พระองค์เจ้าภุมเรศ (22 มกราคม พ.ศ. 2346 — พ.ศ. 2423) เป็นพระราชโอรสในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาทรัพย์

พระประวัติ 
พระเจ้าราชวรวงศ์เธอ กรมหมื่นอมเรศรัศมี ประสูติเมื่อวันที่ 22 มกราคม พ.ศ. 2346 มีพระเชษฐาร่วมเจ้าจอมมารดาคือ พระเจ้าราชวรวงศ์เธอ พระองค์เจ้าภุมริน กรมหมื่นอมรมนตรี

ทรงออกวังในสมัยรัชกาลที่ 2 แต่ทรงออกวังภายหลังสมเด็จพระบวรราชเจ้ามหาเสนานุรักษ์สวรรคตแล้ว พระบาทสมเด็จพระพุทธเลิศหล้านภาลัยจึงทรงเป็นผู้สร้างวังพระราชทาน คือ วังสพานเสี้ยว วังที่ 3 วังนี้อยู่เชิงสะพานผ่านพิภพลีลา เสด็จอยู่มาจนสิ้นพระชนม์ในสมัยรัชกาลที่ 5 แล้วเชื้อสายอยู่ต่อมาจนรื้อทำถนนราชดำเนินกลาง

ในรัชกาลที่ 4 พระบาทสมเด็จพระจอมเกล้าเจ้าอยู่หัวทรงสถาปนาเป็น พระเจ้าบวรวงศ์เธอ กรมหมื่นอมเรศรัศมี สิ้นพระชนม์ในสมัยรัชกาลที่ 5 เมื่อพ.ศ. 2423 พระราชทานเพลิงพระศพ ณ พระเมรุวัดสระเกศ เมื่อวันที่ 9 กุมภาพันธ์ พ.ศ. 2423 พระชันษา 76 ปี พระราชทานเพลิงพระศพ วันที่ 5 กรกฎาคม พ.ศ. 2412

กรมหมื่นอมเรศรัศมี มีโอรส คือ หม่อมเจ้าสมพงศ์ หรือท่านชายน้อย เสกสมรสกับหม่อมราชวงศ์หญิงวรรณ มนตรีกุล มีธิดา คือ หม่อมราชวงศ์หญิงเล็ก กรีธาพลธิบดี (2416-2475) ภรรยาของพระกรีธาพลธิบดี 

อนึ่งราชสกุลนี้ไม่มีนามสกุลพระราชทานให้ เนื่องจากในสมัยรัชกาลที่ 6 ที่มีการพระทานนามสกุลให้แก่พระราชวงศ์นั้น ทายาทของกรมหมื่นอมเรศรัศมี เหลืออยู่เพียงผู้เดียว คือ หม่อมราชวงศ์หญิงเล็กซึ่งหม่อมราชวงศ์หญิงเล็กใช้นามสกุลของสามี จึงไม่จำเป็นต้องได้รับนามสกุลพระราชทาน

พงศาวลี

อ้างอิง 

พระเจ้าราชวรวงศ์เธอ ชั้น 2
พระองค์เจ้า
กรมหมื่น
พระราชโอรสในสมเด็จพระบวรราชเจ้ามหาเสนานุรักษ์